3 послания, които да предадем на тийнейджъра - Здраве и Красота\nНачало » Майчинство » Младежи\nПозитивната подкрепа е по-добро решение от наказанието\nОтглеждането на тийнейджър не е лесно и изисква голяма доза търпение и съобразителност от страна на родителя – особено когато става дума за възпитаването на солидни ценности и поставянето на граници, така че детето да може да се превърне в зрял и отговорен човек. В днешната статия ще очертаем 3 основни послания, които да предадете на тийнейджъра.\nСъвети за възпитание на тийнейджъра\n1.Дайте му повече свобода, но също така и повече отговорности\nДъщерите по принцип съзряват по-рано. Щом навършат 11 или 12-годишна възраст, те започват да изискват от родителите повече свобода. На момчетата им трябва малко повече време, за да станат като тях. Обикновено това се случва след 13-годишна възраст, и то без предупреждение. Тогава децата стават упорити и горделиви, реагират на нещата от живота по начин, който възрастните не могат да разберат.\nДецата растат. Те навлизат в света на зрелите хора, но все още са деца по душа. Не им е никак лесно. Опитайте се да запомните, че понякога действията им се ръководят от хормоналните промени. Именно на това се дължат необичайните лични драми. Всичко това ще изчезне в момента, в който хормоните се балансират.\nТийнейджърът се нуждае от предоставяне на възможност да научава повече за себе си, да разполага с повече свобода и да открива последствията от действията си.\nПрочетете и: 8 неща, които един баща трябва да направи, за да има силна дъщеря\nНай-доброто нещо, което можете да направите като родител, е да помогнете на тийнейджъра да постигне баланс между свободата и отговорностите. Нека излиза навън през почивните дни, стига същевременно да се справя добре с уроците в училище. Накарайте го да разбере, че трябва да проявява уважение към определения от вас вечерен час, тъй като закъснението ще доведе до ограничаването на свободите.\nТова, което един тийнейджър трябва да научи, е, че светът е пълнен с правила и изисквания, които важат за всеки – особено за възрастните хора. Зрелият човек се съобразява с правилата. Този принцип трябва да бъде научен в ранна възраст. Нещата не “падат просто така от небето”, защото така ни се иска. Тийнейджърите трябва да се научат да работят, ако искат да имат пари, които да вложат в храна, дрехи, забавления и т.н.\nТрябва да научите тийнейджъра у дома да поема отговорност за своите действия. Запомнете едно – вие сте тези, които поставят стандарти, затова трябва да ги изисквате и прилагате постоянно. Ако постоянно променяте очакванията и изискванията си, това води до загуба на уважение от страна на тийнейджъра.\n2.Позитивна подкрепа: по-добре от наказание\nНякои родителите правят грешката постоянно да наказват своето дете в тийнейджърска възраст. Те му се карат, мъмрят го и му оказват негативно въздействие всеки път, когато е постъпило неправилно. Не правете това! Трябва да постигнете баланс. Ето един полезен пример: синът ви се проваля на изпит, прибира се у дома и ниската оценка е видна в бележника. Вие започвате да крещите колко е мързелив и как от него няма да излезе човек.\nТова е нещо, което не бива да допускате. По този начин провокирате негативни емоции у детето. То губи самооценката си и започва да изпитва чувство на безнадеждност. Вместо това попитайте какво се е случило и се опитайте да стимулирате увереността му. Кажете му, че вярвате в него и че знаете, че следващия път ще се справи много по-добре, тъй като е способен да постигне успех, стига да го пожелае.\nКогато тийнейджърът прави грешки, покажете му как да се справи по-добре. Не го заливайте с критика. Трябва да усвоите стратегия, която провокира подобряване на увереността, вместо постоянно да наказвате детето. Това е най-доброто нещо, което можете да направите.\nПрепоръчваме ви да прочетете и: Как да контролирате неподчинението на децата\n3.Общувайте и градете доверие\nВинаги отделяйте известно време от деня си, което да прекарате в компанията на тийнейджъра у дома. Попитайте го как е минал денят му. Не го съдете, базирайки се на това, което е направил или не. Като родители вие трябва да напътствате децата си, а единственият начин да направите това успешно е като общувате с тях редовно и градите отношения, основани на доверие.\nОпитайте се да предпазите тийнейджъра (независимо дали е момиче, или момче) от тенденцията да се затваря в собствената си стая, стоейки с часове пред компютъра или слушайки музика. Такъв тип деца излизат от “хралупата си”, само за да ядат и да се срещнат с приятелите си. Предпазете детето от самоизолация, като стимулирате семейните мероприятия у дома от най-ранната възраст.\nПо време на хранене изключвайте телевизора и общувайте с децата. Задавайте им въпроси за предпочитания, приятели, хора и идеи, от които се интересуват… окуражавайте ги да споделят случващото се в живота им, без да усещат натиск.\nПо този начин ще ги научите, че вие сте съюзник, а не враг, от когото могат да очакват само критика или наказание.\nИзслушвайте децата, напътствайте ги, бъдете техни родители, но и най-добри приятели. Поставяйте граници, когато се налага, и давайте свобода, когато си я спечелят – чрез своите зрели постъпки и отговорно поведение.\nВ заключение ще кажем, че отглеждането на тийнейджър е труден период от време. Няма перфектно ръководство как се прави. Обещаваме ви, че стига да бъдете оптимисти, показвате им любовта и уважението си, тийнейджърите ще се превърнат в зрели и отговорни хора.\nХората, които са истински щастливи, разбират, че за да преуспеят в живота, трябва да работят здраво. За да имат добри приятели, те трябва да ги уважават и разбират. Това ниво на емоционална интелигентност и съзнателност е нещо, което се гради в детска възраст.\nИ накрая, но не по важност, желателно е и двамата родители да са единодушни по отношение на възпитанието на своите деца. Заедно трябва да изразявате и защитавате основните ценности в живота.\nОбществото като цяло вярва, че видео игрите засягат подрастващите предимно по отрицателни начини. Обаче, е важно да разберете кои от…


Сен Назер - домът на най-луксозните лайнери - Пропътувай мечтите си!\nНачало » Сен Назер – домът на най-луксозните лайнери\n18.05.2016 10.01.2019 Руал Травел Франция\nКорабостроителниците в Сен Назер имат поръчки до 2026 г. включително: нещо невиждано! След десетина трудни години, френската корабостроителна индустрия бележи възход.\nДоговорът е осигурен от итало-швейцарската корабоплавателна компания MSC, която с тази поръчка се превръща в най-големият частен инвеститор във Франция. Една наистина добра новина в мрачния икономически контекст.\nКорабостроителниците в Сен Назер пуснаха вече гигантския танкер Batillus,\nкакто и предизвикващия всеобщо възхищение круизен лайнер Queen Mary 2,\nКруизен кораб Queen Mary 2\nа преди само месец – и най-големият круизен лайнер в момента – Harmony of the Seas.\nТова е история за едно истинско възраждане. В разгара на последната криза, след 2008 г., корабостроителниците „Сен Назер“ бяха пред затваряне. Двете хиляди работници са принудени да излизат на смени в неплатен отпуск. През март 2014 г. основният акционер, южно-корейската компания STX, се опитва да продаде активите си в заводите.\nЮжно-корейската компания STX\nНо възходът в Европа на круизния туризъм съживява строителните площадки на „Сен Назер“. MSC поръчва четири лайнера, което запълва капацитета на корабостроителниците за следващите 10 години. Миналата година южнокорейската групировка анулира процедурата за продаване на корабостроителницата.\nПървият от новите т.нар. лайнери четвърта класа, MSC Meraviglia, ще бъде пуснат на вода догодина. Последният кораб трябва да е готов през 2026 г. Всеки един струва 1 милиард евро и ще осигурят на корабостроителниците 37 милиона работни часа. Между 2014 и 2026 г. MSC ще инвестира в „Сен Назер“ 7 милиарда евро, ще осигури 70 милиона работни часа и ще подсигури 3200 директни работни места (без да се броят работните места при доставчиците на различни материали, машини, съоръжения и услуги).\nКакви са тези кораби? Това са лайнери, които ще започнат да обслужват пътници след 10 години и трябва да отговарят на изискванията на пасажерите след 10 години. Това е огромно предизвикателство. Трябва да се предвиди какви развлечения, каква храна, каква почивка ще искат да имат хората през 2026 г. …Дизайнът на лайнерите ще бъде футуристичен. Всеки от тях ще надмине 200 000 тона. Ще имат около 2750 каюти.\nЗащо „Сен Назер“? Проектът на прототипите и иновационните процеси изисква високо квалифицирана работна ръка, каквато притежават малко корабостроителници. Вярно е, че 35-часовата работна седмица във Франция е голямо затруднение и оскъпява крайния продукт, но въпреки всичко корабостроителниците „Сен Назер“ са избрани. От 2003 г. MSC строи в „Сен Назер“ три различни класи лайнери. Общо това са 12 лайнера, които всъщност представляват цялата настояща флота на MSC. Защото не цената е най-важната в случая, а способността да се построи лайнер от такъв тип. Само три корабостроителници в света могат да го направят и трите са в Европа. Между другото MSC е поръчала три кораба на италианската корабостроителница „Финкантиери“, но „Сен Назер“ със сигурност превъзхожда този свой конкурент по майсторство и финес.\nКруизните пътувания, такива каквито са днес, когато самият кораб се превръща в дестинация, са измислени от американците. Те се налагат с лукса на хотелското обслужване и предлаганите развлечения, а ние с морските си умения и многобройните екскурзии при всяко акостиране.\nКруизните пътувания на световния пазар:\nНад 22 милиона пасажери, от които над 11 милиона са американци;\nОборот от 103 милиарда евро за 2014 г.;\nОсигуряват 900 000 работни места;\nСветовният круизен флот наброява 421 лайнера


Някой ходил ли е на къмпинг на палатка в Гърция? :: BG-Mamma\nНякой ходил ли е на къмпинг на палатка в Гърция?\nЗдравейте! Лошите условия (бани) и пренаселените в последно време къмпинги (Арапя и Смокиня) нещо ми омръзнаха. Преди години бяхме в Хърватска с палатка и съм очарована от красотата, дивотията и прекрасните условия в къмпингите там. Това лято мислим да къмпингуваме с малката - 2 години, а Хърватска е малко далече, пък и в Гърция не сме били. Та мнооооооого ще съм благодарна за впечатления, координати, съвети.......\n# 1 1 март 2007, 16:44 ч.\nНие бяхме лятото на 2-рия крак на Халкидики с малкия. Останахме много доволни. Условията са прекрасни. Избрахме къмпинга на място. Всички изглеждат спретнати и подредени, а тоалетните повече от чисти. Лошото е, че там понятието "първа линия" на плажа не съществува. Там не се опъват палатки на пясъка...Разгледай из нета има много инфо.


В https://central.zamakbg.eu поемаме ангажимент за осигуряването на поверителност и защитата на личните Ви данни, в качеството ни на Администратор на личните данни, които ни предоставяте.\nВсякакви въпроси, свързани с тази Политика могат да бъдат изпращани на e-mail: centralbg@gmail.com\nНие сме https://central.zamakbg.eu, и предоставяме услуги, продукти или обща информация относно предмета ни на дейност.\nАдресът ни на управление гр. Шумен, пл Освобождение 8, 9700. Когато използваме „ние“ и „нас“ и глаголи в тази форма в текста по-долу, имаме предвид https://central.zamakbg.eu\nПолучаваме информация за Вас, когато използвате сайта ни https://central.zamakbg.eu, например когато изпращате запитване за получаване на оферта/информация, или в процеса, при който заявявате, поръчвате и ползвате предоставяните на сайта услуги.\nЗаявлението се изпраща на email: centralbg@gmail.com\nАко желаете да направите каквото и да оплакване за начина, по който се обработват Вашите данни, можете да се свържете с нас наcentralbg@gmail.com. Ако не сте удовлетворени от нашия отговор или не смятате, че обработваме данните Ви по законосъобразен начин, можете да се обърнете към компетентния орган за защитата на личните данни – Комисия за защита на личните данни.\nКогато ни давате лична информация, ние предприемаме действия да осигурим тя да бъде обработвана по сигурен начин. Уебсайтът https://central.zamakbg.eu ползва протокол за защитена комуникация SSL сертификат. HTTPS удостоверява сайта и съответния уеб сървър, на който е качен. Също така двупосочно криптира връзката между клиент и сървър, което осигурява защита срещу подслушване, подправяне или фалшифициране на съдържанието на съобщенията. На практика това дава достатъчно гаранции, че потребителят се свързва с правилния сайт (а не фалшиво копие), както и гарантира, че съдържанието на съобщенията между потребителя и сайта не може да се прочете или подправи от трети страни. Допълнителна информация за HTTPS (https://bg.wikipedia.org/wiki/HTTPS).


За проекта Регистрация Контакти English | Log in\nХасково Тур Онлайн\nМонумент Пресвета Богородица, Хасково\nМонументът „Света Богородица“ в Хасково представлява издигаща се над града от височината на Младежкия хълм, статуя на считаната за покровителка на града Света Богородица с Младенеца. Скулптурата, висока 14 метра и тежаща 80 тона, стои върху 17-метров постамент, който отвътре представлява параклис. С тази статуя през 2004 г. градът влиза в раздел “Религия” на Книгата на Гинес като най-високата статуя на Богородица с Младенеца. От столетия Дева Мария е смятана за покровителка на Хасково, затова с решение на местния Общински съвет от 1993 г. 8 септември (празникът Рождество Богородично) е обявен за ден на града. Тогава в Хасково традиционно се провеждат множество културни и спортни прояви под егидата на общината.\nСъвсем близо до монумента се намира и 30-метровата камбанария на Хасково, която беше открита през 2010 г. Тя е една от най-високите на Балканския полуостров, а от върха й се разкрива невероятна панорамна гледка към целия град.\nАлександровската гробница е открита през 2000 г. при разкопки на могилата Рошавата чука, разположена в западните покрайнини на село Александрово, на около 20 км източно от град Хасково. Гробницата е тракийска и е едно от най-значимите открития на българската археология. Построена е през втората половина на IV век пр. Хр. Служила е за последен дом на богат тракийски владетел, чието име остава неизвестно.\nСтенописите на гробницата са уникални и сравнително добре запазени. Архитектурата на гробницата също е впечатляваща. Височината на могилния насип на Рошавата чука е 15 м, а диаметърът му надхвърля 70 м. Гробницата има коридор, дълъг 15 м, а входът й е от изток. По коридора се стига до правоъгълна камера с размери 1,92х1,5 м. След нея следва кръгла камера с диаметър 3,30 м и височина 3,40 м. Сводът й има камбановидна форма и започва още от пода. До южната й периферия е изградено каменно ложе, което е било разрушено още в античността. Внушителните й размери я нареждат сред най-монументалните гробници по българските земи. Изключително добре запазените стенописи обогатяват с нови данни представите ни за тракийските религиозни обреди, култове, въоръжение, бит и облекло. През 2009 г. в непосредствена близост до гробницата отвори врати Музея на тракийското изкуство в Източните Родопи. За построяването му народът на Япония дари близо 3 милиона долара. Сред най-ярките експонати в музея безспорно са откритите в северната част на Сакар планина 98 златни апликации (4500 - 4000 г. пр. Хр.). Заедно със златните накити от Варненския некропол и огърлицата от с. Хотница те са най-старото обработено злато в Европа.\n"Успение на Пресвета Богородица" е най-голямата селска църква в България. Построена като християнски храм, през 1593 г. е била унищожена от Османската империя. На нейно място е издигната джамия – част от огромен, приличащ според летописците на крепост керван сарай, чийто централен вход е запазен и до днес. В началото на 20 в. Турция връща имота на България и тогава започва преустройството на джамията в църква. През 2007 г. храмът е възстановен. При реставрацията са открити два средновековни надписа на арабски език с религиозно-философска тематика, които все още не са точно датирани. Обновени са всички икони и стенописи.\nТракийски скални гробници около с. Пчелари, област Хасково Един от най-атрактивните тракийски паметници в областта е изсечен в скалите, надвиснали над долината на р. Арда, при с. Пчелари. Това е скална гробница, предназначена да даде последен приют на тленните останки на представител на тракийската аристокрация. Създадена в периода 12 – 6 в. пр. Хр., през средновековието тя е била използвана като килия за монаси отшелници.\nТракийската гробница при с. Мезек, област Хасково\nТази монументална тракийска гробница се намира югоизточно от с. Мезек (в Родопите, на 10 км от гр. Свиленград). Тя е била открита през 1931 година.\nГробницата е построена около IV век пр. н. е. и е най-голямата куполна гробница в древна Тракия, очевидно направени за един от местните владетели. Изградена е от метални плочи, свързани с железни скоби. 20 метров коридор води до гробница, състояща се от две правоъгълни и една кръгла камери. Конструкцията е покрита с огромна 15-метрова могила.\nВътре в гробницата са намерени множество златни, бронзови, стъклени и керамични предмети. Една от най-интересните находки е бронзова статуя на глиган в реален размер, датираща от втората половина на IV век пр. Хр.\nГробницата в Мезек е с голяма историческа стойност и привлича интереса на много учени, археолози и туристи.\nТракийското светилище Глухите камъни, област Хасково\nЗакътано в горите на Източните Родопи, тракийското светилище Глухите камъни е едно от изпълнените с мистерии места, останали от предците ни. Проучвано от археолозите вече 35 години, то постепенно разкрива тайните си. В него тракийската обредност и вяра са се преплели с християнството. Тук младежите са ставали воини, други встъпвали в брак пред очите на боговете. Кървави жертвоприношения помагали на слънцето да се роди отново. В по-късно време християнски монаси шептели своите молитви сред тракийските ниши и пещери. Запазени са не само релефи на божествата в нишите, а и имената им. Силната вяра карала траките да дълбаят скалите, за да изживеят обредно досег с божествените енергии. Тази вяра не би могла да изчезне без следа през хилядолетията. Претърпяла е трансформации, но и до днес се разказват свещени разкази. В тях Иван е най-разпространеното име, тъй като Йоан Кръстител наследява вярата в обезглавения и разкъсан от тракийките цар жрец, учител и посветител във вяра - Орфей. Почитта на местното население към това свещено място е била толкова голяма и трайна, че през късната античност след като християнството е било прието за офециална религия на Римската империя, през V в., на това свещено за траките място е бил построен християнски храм.\nТеке (от турски - tekke) e мюсюлманска монашеска общност, манастир, обикновено ритуален комплекс от сгради, в който централно място се заема от седмоъгълна сграда - Тюрбе, която е гробница/мавзолей (обикновено символично) на светец.\nТюрбе (мюсюлманска гробница) на Отман Баба от края на XIV век в село Текето, област Хасково, е изключително добре запазен исторически паметник на мюсюлманското население в района, наречено "алиени". "Текке" представлява гробница "Тюрбе" с принадлежащите й в близост помещения за ритуала - кланница, фурна, навес за посрещане на гости, място за нощувка и складови помещения - аналогичен вариант на християнския манастир. Тук идват поклонници от цял свят да се молят и правят курбан за здраве, за сбъднали и преживяни щастливи мигове или за да се пречистят от отминали лоши случаи. На курбана се канят приятели, роднини, комшии, случайно дошли на святото място и други хора. Традицията е - нищо да не се взима от святото място, а само да се донася. През миналия век Текето на Осман Баба е обявено за паметник на културата.\nПрез ІV в., до сегашното с. Маточина, Византийската империя издига мощна крепост - важен опорен пункт, защитаващ подстъпите към Адрианопол и столицата Константинопол. Наричали я Букелон. През Х в. твърдината е разрушена. Две столетия по-късно върху руините й е построена нова крепост със сложен план от три свързани помежду си секции. Останките от крепостта се издигат на стръмен хълм. Най-добре е запазена защитната кулаи част от крепостната стена. Букелон е късноантична и средновековна крепост. Край нея през 1205 г. войската на цар Калоян разбива кръстоносците и пленява император Балдуин. Крепостта е използвана и престроявана през вековете.\nСредновековната крепост при с. Мезек, област Хасково\nВ западните покрайнини на село Мезек (в Родопите, на 10 км от гр. Свиленград) се издигат стените на една от най-добре запазените средновековни крепости в България. Районът е важен в стратегическо отношение, както за пътя към Константинопол / Византия , така и за достъпа към долината на река Арда.\nПострояването на крепостта се отнася към края на ХІ и началото на ХІІ в., вероятно по време на управлението на византийският император Алексий І Комнин (1081-1118). Огражда площ от около 6.5 дка, с форма на неправилен четириъгълник и размери 110 x 60 м. Крепостните стени са с дебелина от 1,90 до 2,50 м. Те са подсилени с кръгли кули, които се издават повече от половината извън дебелината на стената. Входът на крепостта е на западната стена, в нейния северен край. Той е оформен в дълбока чупка на стената. Защитен е от една кула. Крепостта е обявена за археологически паметник на културата с категория “национално значение” през 1968 г.\nЦърква Успение на Пресвета Богородица, Хасково\nТова е най-старата църква в града. Хасковлии полагат много усилия, за да получат разрешението за строеж на църквата по време на Османското владичество. Освещаването се е състоява на 15 август 1837 г. - Успение на Пресвета Богородица, който е сред най-големите християнски празници. По неизвестни причини църквата е ориентирана почти напълно на югоизток-северозапад (т.е. в посоката към свещените ислямски градове Мека, Медина, Йерусалим). В стилно отношение тя представлява корабна базилика с 2-скатен покрив без кубета. Вътре има 3 олтарни апсиди. Иконостасът е дело на Дебърската школа и е с богата дърворезба. От стенописите най-забележителен е образът на „Пантократора“, изрисуван в средата на свода в огромни размери.\nСкалната църква при с. Маточина, област Хасково\nСкалната църква (X век) се намира на около 2 км югозападно от с. Маточина в местността "Дели кая". Оформена е като правоъгълно засводено помещение, в което се влиза през къс, също така сводест, коридор. Църквата е изсечена в самата скала абсолютно и само с помощта на ръчни инструменти – факт, който недвусмислено показва колко силна вяра в Бог и воля за работа са имали нашите деди. Общата дължина на Божия храм е 14,05 м, а само на коридора – 4,20 м. Най-високата точка на свода е 3,50 м, а широчината му е 3 м. Отляво от входа личат изсечени стъпала, водещи към обширното плато, под което се намира църквата. В скалата са запазени и следи от издълбани форми с култово предназначение, най-вероятно от времето на траките. От платото се открива красива панорамна гледка: на юг – към меандрите на река Тунджа и на запад – към долината на река Фишера. При ясно време се виждат и минаретата на джамията Селимие в Одрин, Турция.\nЗа скалната църква край село Маточина съществуват различни истории и легенди. Една от тях разказва, че на това място преди много векове се е намирала пещера, използвана за светилище. В нея са били почитани древните езически богове. Наблизо имало друга пещера, в която се пазели скулптурни изображения на тези богове, изработени от благородни метали. Статуите се изнасяли само в деня на съответния бог и пак се скривали.\nСкалната църква при с. Маточина е обявена за паметник на културата от национално значение.\nКирковото училище, Хасково\nКирковото училище е прекрасен образец на възрожденската архитектура в град Хасково и паметник на културата в национален мащаб. Сградата впечатлява с изключително богатата си стенописна и пластична украса. Четириколният портик и стълбищният парапет придават особена тържественост и доказват естетическата класа на архитектурата в периода на Възраждането. Естествено продължение на Кирковото училище е изключително красивата градина отпред. Тя очарова със зелените си асми, дълбокия кладенец, изящно оформените чемшири и многобройните цветя.След като дълго време е посещавано от ученици, през 1952 година Кирковото училище става седалище на Окръжния исторически музей, а до 1993 година приютява експозиция за живота и делото на родения в Хасково световно известен учен проф. д-р Асен Златаров.\nИЗВОРЪТ НА НИМФИТЕ И АФРОДИТА – Каснаково, община Димитровград\nТракийското светилище на нимфите и Афродита включва останки от култови постройки датирани към ІІ век, страноприемница от ІІІ век, амфитеатър от ІV век и архитектурно оформени три извора с басейни разположени върху елипса.Първите археологически разкопки са били направени през 1945-1946 година.\nСветилището е вградено в скалите, където има подпорна стена с форма на полуелипса. На входа е била издигната монументална колонада, основите от която са запазени. В стената са вдълбани три ниши- каптажи на малки извори, разположени симетрично- два в краищата и един централен извор. Местните вярват, че символизират танца на нимфите. Крайните извори са свързани с централния с открит каменен улей, който минава покрай подпорната стена. Над централния извор е издълбан надпис с имената на строителите му. Водата блика от цепнатина в скалата и е студена и кристално чиста. Хората вярват, че е лековита.\nТова е най- добре запазеното тракийско светилище и единственият нимфеум в България. През 1968 год. обектът е обявен за национален паметник на културата.\nВИЛА АРМИРА - ПАМЕТНИК НА КУЛТУРАТА С НАЦИОНАЛНО ЗНАЧЕНИЕ\nНай-богатият частен дворец от римско време. Уникалната римска вила е открита случайно през 1964 г. при строителството на язовир край Ивайловград. Построен е през втората половина на I век сл.Хр. от виден тракийски аристократ като център на голямо поземлено владение. Внушителната двуетажна сграда се простира на площ 2132 кв.м – с панорамна тераса и много помещения (спални, приемни, зала за пиршества, стаи за гости, работни дневни за жените, баня и др.). Още през първата половина на II в. към вила „Армира“ се създава ателие за художествена обработка на добивания в околностите й искрящ бял мрамор, като тук са поканени да работят майстори от град Афродизия в Мала Азия, известен с най-голямата през римската епоха скулптурна школа в света. Така вилата се превръща в истински дворец от Римската империя. Целият първи етаж е бил облицован със съвършено изработени мраморни плочи и пана, покриващи стените на коридорите и всички представителни помещения от пода до тавана, както и самия басейн. Особено ценна е мозайката от господарската спалня, където е изваян портретът на един от собствениците й заедно с двете му деца – единствените портрети върху мозайка от римската епоха, намерени досега у нас. След повече от 300 години разцвет през втората половина на IV в. вила „Армира“ е била опожарена и разграбена. Руините й са сринати от опустошително земетресение в края на IV в. сл.Хр.\nТракийска гробница, Долно Луково\nКрай село Долно Луково /Ивайловград/ са открити няколко долмена (светилища) и една богато украсена гробница датираща от времето на Траките. Гробницата е изградена на нивото на древния терен и покрита с могилен насип с височина 4м. Състои се от гробна камера с правоъгълен план и вход от юг, отворено на юг предверие и непокрит дромос (коридор).\nСтените на гробната камера са покрити с големи мраморни и варовикови блокове, съединени помежду си с железни скоби, и украсени с различни, изсечени в камъните, фигури: дискове, квадрати, правоъгълници, една петолъчна звезда, изображения на конска глава и риба. Тези фигури заедно с полумесеца, изсечен на входа, образуват композиция със силно естетическо и донякъде мистично въздействие, като вероятно крият закодирана информация свързана с погребалния култ.\nОткритите артефакти са сравнително малко поради факта че гробницата е била ограбена още в древността. Голяма част от находките са били открити в предверието на гробницата (и пред него), като сред тях са: каменно релефно изображение на конска глава, фрагменти от глинени съдове, бронзова фибула, бронзови украшения, части от позлатен погребален венец, сребърна монета и керамична лампа.\nКрепост Кастра Рубра\nОстанките от Крепостта Кастра Руба се намират в местността Калето, 6 км западно от с. Изворово (община Харманли). Крепостта е имала неправилна петоъгълна форма с правоъгълна кула на всеки ъгъл. Стените са ограждали площ от около 11000 м2.\nПо време на разкопки през 2007 г. са открити некропол и останки от средновековно селище от XI-XII век и от римската пътна станция (в подножието на хълма "Калето"). Открити са също така много находки, най-ценна от които е съкровище от златни византийски монети, накити колан и много керамика.\nЦарски долмен в местност Бялата трева – Тополовград\nДолменът е известен с името "Царски долмен" и се намира в местността "Бялата трева" (още "Фърфаловата сая"), няколко километра южно от село Хлябово. Това е най-големият и запазен долмен в България и на Балканите.\nДолменът е голям, двукамерен, с дромос и фасада. Добре запазени са капаците на двете камери и могилата, която стига до тях. Предната и задната стена на главната камера са скосени в горния край, а страничните стени съответно са съставени от по две плочи – долна вертикална и горна наклонена навътре.\nТракийска Шарапана – Минерални бани\nТази Шарапана (виноделна - от Турски език - шарап - вино) се намира южно от село Брястово. Представлява два издълбани в камъка резервоара, с наклонен под и с улей между тях. За Шарапаните се предполага, че датират от 700-800 години преди н.е. и са служели за преработка на грозде във вино. Свързват се с култа към бог Дионисий. Според друга теория тези съоръжения са служели в рудодобива за пречистване на стритата руда с вода.\nТракийската шарапана до село Брястово е обявена за паметник на културата\nВ Регионалния исторически музей в Хасково се пазят повече от 120 000 предмета и артефакти, свързани с историята на Хасковска област. Там са изложени колекции от праисторически, антични и средновековни предмети от керамика, камък, желязо и стъкло и над 22 000 антични и средновековни монети.\nМузеят притежава и етнографски сбирки с около 15 000 предмета - народни носии, тъкани, накити, бижута, селскостопански и занаятчийски инструменти, изкуство, ритуални предмети и много други.\nМузей за Тракийска култура в Източните Родопи\nМузеят на тракийската култура в Източните Родопи се намира в близост до "Александровската гробница" (с. Александрово, Хасковска област). Той дава подробна информация за всички открити тракийски паметници, разположени в Източните Родопи - Перперикон, Татул, Пещера Утроба и Тракийско Светилище Глухите камъни близо до село Малко градище (община Любимец) и др.\nИсторически музей-Димитровград създаден през 1951 г. като "Музей на социалистическото строителство", с цел да проследи процеса на изграждането и развитието на новия социалистически град. Това е първият музей от такъв тип в България и дълго време е бил модел за изграждането на отдели и музеи, отразяващи най-новата социалистическа история.\nПървата постоянна експозиция е открита през 1954 г. В 1963 г. музеят е преименуван на "Окръжен музей на социалистическото строителство" а през 1983 в "Музей на младежкото бригадирско движение в България". От 1998 година музея носи сегашното си име "Исторически музей-Димитровград". Музеят има за цел да събира, опазва, съхранява и излага вещи и документи свързани с региона на град Димитровград през различните етапи на развитието му.\nОбщински музей Ивайловград\nОбщинският исторически музей в град Ивайловград е открит официално на 30 Юни 2009 година. Музеят се намира в собствена сграда, реновирана и обновена по програма "Красива България" и със средства на общината.\nВ музея са организирани 3 експозиции: "Археология", "История на града и района преди Освобождението" и "История след 1878 г.".\nВ секция "Археология" са изложени артефакти, открити при археологическите изследвания в региона - керамика от античната вила "Армира", монети и части от тракийска погребална колесница от разкопките на могилата край село Свирачи, артефакти от крепостта "Лютица" и др.\nВ секция "История на града и района преди Освобождението" са изложени различни експонати от XIX век, сред които пушки и пистолети от Руско-турската освободителна война, икони и архивни документи, свързани с живота и делото на войводите Яни Попов и Стамбол Димитров.\nВ секция "История след 1878 г." могат да се видят предмети и документи свързани с живота на местното население след освобождението от Турско робство. Сред тях е и една уникалната географска и историческа карта на България от 1913 г.\nЕтнографският музей – Любимец\nЕтнографският музей в село Лозен (Хасковско) се намира в Народно читалище "Просвета" в центъра на селото (на стария площад). Музеят е уреден в "дюкяна на дядо Слави" - едноетажна сграда, строена в началото на ХХ век.\nЕтнографската експозиция разполага с около 250 експоната, разположени в една голяма експозоционна зала и една по-малка стая. Тук могат да се видят много предмети и уреди свързани с бита и културата на населението на село Лозен в миналото - тъкачен стан, рудан (чекрък), ръчен дарак, синия (софра), люлка за бебе, вайница (проходилка), уреди за месене на хляб, селскостопански инвентар, женски и мъжки носии от средата на XIX началото на XX век, килими, черги, месали, хасъри (рогозки), престилки, възглавници, торби, плетени дрехи, златни и сребърни украшения от средата на XIX век, монети и др.\nЕтнографска музейна сбирка – Свиленград\nЕтнографският музей в село Мустрак (община Свиленград) е създаден от видната местна жителка Хрисо Стоева - начален педагог и самодеен деец от селото. В музея са изложени експонати от миналото и бита на местното население.


The Pirate Bay използва системните ресурси на потребителите си, за да “копае” виртуални пари – Fintech\nThe Pirate Bay използва системните ресурси на потребителите си, за да “копае” виртуални пари\nНай-големият и популярен торент тракер в света, The Pirate Bay, използва системните ресурси на потребителите си, за да “копае” виртуални пари, съобщава TorrentFreak. За сега това е било тест за евентуален нов метод за финансиране.\nПред изданието представител на тракера казва, че е било направен 24-часов тест да се провери дали има смисъл. Идеята е постепенно тракерът да използва малка част от системните ресурси на потребителите, а в замяна на сайта няма да има реклами.\nТракерът използва “копач” на Coinhive и е вграден в някои от страниците му, но не всички. Използва се за генериране на криптовалутата Monero. Според TorrentFreak той увеличава използването на процесора доста, между 0.6 и 0.8 пункта и има случаи, когато това е осезаемо в производителността на компютъра. Във форумите на тракера има недоволство от потребителите, но изглежда, че “Заливът” сериозно обмисля новия метод за финансиране.


Храмът на Ванга в Рупите на 25 години – Петрич News\nPosted by: Ива Николова in Новини от Петрич, Последни новини 15.10.2019\t0 308 Views\nХиляди миряни се събраха днес в местността Рупите, по повод 25 години от освещаването на храма „Света Петка“ на баба Ванга. В черквата беше отслужена литургия, след което беше раздаден и курбан за здраве. На днешния пророчицата винаги е раздавала безплатно храна, традиция, която продължава и след смъртта и.\nКрасимира Лазарова е пристигнала от Англия специално, за да отвори църквата още в 8 часа сутринта. Казва, че винаги, когато идва на Рупите усеща духа на баба Ванга.\nКрасимира Лазарова: Много ми е помогнала на мен и моето семейство и все още и се моля за някои неща, които тя е предрекла, дай Боже да се случат и сигурно ще се случат.\nХрамът „Св. Петка“ е различен, както по своята архитектура, така и по начина, по който е изографисан. А мястото, на която е построен, е избрано лично от пророчицата.\nИван Драмов, председател на Фондация „Ванга“: То е космически енергийно поле, както лелята казваше, и затова тука с трепет и с уважение идваш. Просто чувстваш, че ти става нещо в съзнанието. Едно разтоварване имаш.\nШукри Бекташ за трета година дарява теле за курбана, за да почете паметта на пророчицата, която познавал лично и която му е помагала.\nШукри Бекташ: Малкият син нямаше 17 години деца и дойдохме с жената тука, помолихме се. И следващата година веднага детенце – момиче ни се роди.\nХората имаха възможност да разгледат и вещите на пророчицата в къщата, където е живяла и приемала вярващи в нейната сила. За празника бяха изложени и всички икони, които са ѝ били подарявани през годините.\nPrevious: 24-годишна жена е обвинена за убийството на приятеля си от когото чака дете\nNext: За трети път удължават срока за разследването по делото на Лютви Местан


Автобус, полиция, протестиращи (видео) - Видео - Дневник\nАвтобус, полиция, протестиращи (видео)\n14:27, 24 юли 13 , 4344\nСлед 22 часа във вторник - 23 юли, между протестиращите срещу правителството на Пламен Орешарски и полицията се стигна до първи сблъсък. Това стана след като гражданите блокираха сградата на парламента, докато вътре три комисии одобряваха промени в бюджета за тази година.\nВъв видеото на Георги Гавазов, качено в сайта за споделяне на видеофайлове youtube, се проследява неуспешният опит на МВР да изведе извън обръча на блокадата депутатите и министрите, натоварени в автобус.\nВ обръщение към зрителите на английски език авторът на видеото подчертава, че протестът е бил мирен, участниците в него са седяли на земята, пеели са химна и са вдигали високо ръце, за да подчертаят мирните си намерения. В същото време полицията е упражнила сила, блъскала е и е удряла участниците в протеста, обвинени накрая, че са провокирали насилието. Гавазов подчертава, че всичко това се случва в страна - членка на ЕС и призовава виделите видеото да изразят солидарност.\n"Истината за 23 юли - мирно блокиране и полицейско насилие", според потребителско видео\nДепутати от различни партии не искали да са заедно в автобуса от 40-тия ден на протеста\n09:25, 29 яну 22 / Политика 27\nPima 14:30, 24 юли 13 / Неутрално\nтрябва ли да пострадат хора за да си тръгнете бе г-да? (съкратено от говеда, не господа)\nКалин Петров 14:33, 24 юли 13 / Неутрално\nБлагодаря на Господ, че нямаше тежко ранени в тази суматоха. Вън от България долни комунисти!!!\nРейтинг: 458 14:30, 24 юли 13 Неутрално\nтрябва ли да пострадат хора за да си тръгнете бе г-да?\n(съкратено от говеда, не господа)\nРейтинг: 8 14:33, 24 юли 13 Неутрално\nРейтинг: 961 14:33, 24 юли 13 Неутрално\n40-дни се гаврите с търпението на елита на нацията. Всяко търпение има точка на кипене, само наглостта и глупостта на мафията Олигарски е безгранична.\nРейтинг: 902 14:37, 24 юли 13 Неутрално\nВсичките депутати и министри с еднопосочен безплатен за Москва. Вярвам че Путин отговаря на въжделенията им. А това ще е най-добрата ни инвестиция на бюджетни пари.\nРейтинг: 1416 14:40, 24 юли 13 Неутрално\nС извинение към кротките животинки.\nРейтинг: 1421 14:41, 24 юли 13 Неутрално\nДо коментар [#4] от "kai":\nВярвам че Путин отговаря на въжделенията им.\nНа Путин тия са ценни тук, на местна почва, като продължение на властта кремълска на Балканите.\nТам си има достатъчно истински, родовити руснаци,\nот къв чеп са му бракувани?\nРейтинг: 2490 14:42, 24 юли 13 Неутрално\nправилното решение беше вместо с автобус ,да ги извозват с летящата чиния на Доган ,да му я вземат на заем и да се изтрелват из космоса\nРейтинг: 458 14:44, 24 юли 13 Весело\nА къде бяха протестиращите да спрат групата вандали, които се опитваха да ограничат свободата и правото на придвижване на български граждани, гарантирано от Конституцията?\nРейтинг: 961 14:45, 24 юли 13 Неутрално\nТрябваше да ги изведете с летящата тоалетна чиния от бузлоджа и да ги запътите към Сибир.\nРейтинг: 458 14:47, 24 юли 13 Весело\n[quote#3:"web_2.0_vs._dc"]елита на нацията[/quote]\nТоя елит на нацията вчера целия свят го видя по телевизията.\nРейтинг: 2651 14:48, 24 юли 13 Весело\nИмаше ли пос-ани в автобуса?Миришеше ли наоколо?\nРейтинг: 939 14:49, 24 юли 13 Неутрално\nРейтинг: 458 14:51, 24 юли 13 Неутрално\nТочно този клип онагледява всичко което правят - мачкат ни.\nРейтинг: 678 14:56, 24 юли 13 Неутрално\nРейтинг: 2651 15:05, 24 юли 13 Любопитно\nСтанишев дали ще вика танковете като П.Младенов?\nРейтинг: 627 15:17, 24 юли 13 Неутрално\nняма танкове ...\nРейтинг: 1416 15:32, 24 юли 13 Неутрално\nМинистър Йовчев да подава оставка, тази акция с автобуса е много дилетантска!\nРейтинг: 2009 15:48, 24 юли 13 Неутрално\nСега чак разбрах, нацията била за оставане на това правителство, а елита на нацията искал друго правителство!\nРейтинг: 684 18:18, 24 юли 13 Любопитно\n"На 40-тия ден на протести срещу правителството на пламен Орешарски се стигна до сблъсъци с полицията"\n40 дни на правителството ли ще правим , или на протестите?


Замразяват ремонта на пътя Пловдив – Асеновград, рестартират го с локалите през март СНИМКИ - trafficnews.bg\nЗамразяват ремонта на пътя Пловдив – Асеновград...\nЗамразяват ремонта на пътя Пловдив – Асеновград, рестартират го с локалите през март СНИМКИ\nОбщините сами ще финансират цялостното осветление на основната артерия\n12.10.2018 15:48 29530 8\nПътят Пловдив – Асеновград ще бъде оставен на биндер с временна маркировка през зимния сезон. Предложението бе дадено от собственика на фирмата изпълнител „ИСА -2000” Юлиян Инджов и областния управител Здравко Димитров пред премиера Бойко Борисов.\n„Готови сме да го завършим, но ще го оставим без локали и ще го затворим с мантинели. Ще се избият тук!”, каза Инджов пред премиера. Здравко Димитров обясни, че преди март не могат да започне изграждането на локалите, тъй като документацията не е готова. Борисов прие аргументите и се съгласи ремонтът на пътя да бъде замразен, докато не бъдат готови процедурите за локалните платна.\nТака пътят през зимата ще остане на биндер, а след изграждането на локалите ще бъде положен последният слой асфалт на целия участък.\nКметът Иван Тотев обясни, че по проект осветлението е само на радиус от 200 метра от кръстовищата.\n„Имате си бюджети, двете общини си финансирайте осветлението”, каза Борисов. Стана ясно още, че строителното разрешително за голямото кръгово на изхода на Пловдив, ще бъде издадено до средата на ноември.\nСпиро 17:02, 15.10.2018\nЕкстра, зимата ще се кара по биндер и като падне снега и всичко ще се изрони. Догодина всичко наново с анекси за нови плащания, нови комисионни и разбира се ново крило за хотела на кмета. Абе Мамин направо вдигни и един хотел върху това огромно кръгово дето го оставихте, да подслоняваш тея дето чакат за ляв завой там?!\nBam 09:33, 14.10.2018\nПълни безумия. Нищо не бяха планирали както трябва. Сега предстои бетонния мост. И тогава вече според мен ще има бунт! Всичко се прави некадърно. И наистина камионите и зимата ще му видят сметката на този път.\nПашалиев 08:46, 13.10.2018\nТова шосе е пример за безумието с което се прави всичко у нас! Второто платно вече беше изградено, когато се сетиха, че няма отбивки за околните села и предприятия. Няма и за летището. Сега тепърва ще правят планове и документация за тези локални платна. И това е с европейски пари и лично под надзора на премиера.\nгррр 22:37, 13.10.2018\nТ.е. ще караме по биндер има няма 6 месеца. Дотогава самосвалите на ПИМК и другите камони ще му еват майката. Днес видях поне 5 самосвала, които от Пловдив отиваха към Асеновград и завиваха към бетоновъзела на околовръстното на Асеновград. Пълно, празно, мачкат здраво. След 6 месеца път няма да има. А стопли ли се, тотално ще се насере..\nХхх 17:21, 12.10.2018\nДвижението по този път е истинска касапница. Колкото по бързо се оправи, толкова по малко катастрофи ще има там.\nздравко пак спинкаш баце 16:43, 12.10.2018\nЕйй мноо се преуморили тези ве хахаха бастуни нещастни, сигурно е свършила лапаницата, засега...\nТрафик 17:26, 12.10.2018\nСамо да питам защо на кръговите кръстовища пътят е с обратен вираж? Ще има да извхвърчават коли в полето ако хване един сняг.\nЗащото идеята на кръговите е да се излиза бързо от тях, а да се влиза по-бавно с повишено внимание. Така е правилно да се правят - с обратен вираж. Така са по ефективни. Повечето ни кръгови в БГ са сбъркани. Особено тези в София. Не случайно там стават купища инциденти.\nБоби 22:15, 12.10.2018\nТака работим ние - на парче. В други държави за това време цели магистрали правят. Бях в Истанбул - скриха ми шапката какво правят за 6 месеца. Ние сме мижитурковци,управлявани от бездарници.\n03.08.2020 21:14 Google Maps става... социална мрежа 24\n03.08.2020 21:00 Стари дългове, нови търгове: Палата на пловдивски бизнесмен се продава за над половин милион 850\n03.08.2020 20:42 Всеки четвърти медик у нас страда от хипертония 52\n03.08.2020 20:00 PCR тест при кръводаряване: Какво значи и какво се тества? 1052\n27.07.2020 22:00 Сватбата на Ерол и Христина Садъкови - по-красива и от приказка 344729\n01.08.2020 22:00 Транссексуалната плеймейтка от Пловдив: Бях много щастлива, когато се видях в женско тяло 166547\n01.08.2020 21:00 28-годишен пловдивчанин заля кучето си с киселина, тормозът продължава от години 43341


Медалистът по математика Кристиян: "Заради състезанията и подготовките сега съм такъв, какъвто съм"\nКристиян Василев е на 19 години от София и тъкмо е завършил ПЧМГ. Той е неколкократен участник и медалист от Младежката Балканска олимпиада през 2015 г.,\nМеждународната олимпиада по математика през 2018 г. и Балканската олимпиада по математика през 2018 и 2019 г.\nКазвам се Кристиян Василев, преди няколко дни официално завърших ПЧМГ и ми предстои, живот и здраве, да уча математика в Оксфорд.\nРеално погледнато смятам, че в някои от университетите тук нивото на преподаване е не по-лошо от това в реномираните чуждестранни такива. Проблемът е, че средата в българските ВУЗ не е достатъчно конкурентна и заради това повечето олимпийци се ориентират към западноевропейските или американските университети. В следствие на това нивото на студентите в България спада, така и престижа на университетите намалява, заради което пък олимпийците предпочитаме чужбина.\nВ момента ми предстоят три подготовки за МОМ, а в средата на юли ще имам честта да участвам на самaта Международна олимпиада по математика.\nСъстезанията ми дадоха, от една страна, мотивацията да опозная в дълбочина математиката и да видя красотата й, както и от друга страна ми дадоха цел в годините от гимназията. Заради тези състезания се запознах с много хора, споделящи моите интереси. Освен хубавите моменти, прекарани по състезания и лагер-школи, имах и преживявания, които допринесоха за формирането на личността и характера ми и в крайна сметка сега съм такъв, какъвто съм, заради състезанията и подготовките.\nТрите думи, с които бих описал математиката са - изкуство, необятна, съвършена. Основно започнах да се занимавам с математика заради господин Иван Симеонов, който ми преподаваше в часовете по математика СИП в училище в 5-ти и 6-ти клас, заради което реших и да отида на школата по математика, която отново той я водеше. На този човек дължа всичките си постижения, защото ако не беше той съм почти сигурен, че нямаше да знам какво всъщност е математиката, защото в часовете в училище човек добива представа за нея като решаване на уравнения и правене на изчисления, което е все едно да определяме произволни драсканици за произведение на изкуството – да, те имат някакви качества, но не е това, на което се възхищаваме.\nВинаги любимият ми дял на математиката е бил геометрията основно заради изключителната красота, която почти всяка геометрична конфигурация съдържа в себе си. Но харесвам и изключително много теория на числата, заради това, че на вид прости и интуитивни твърдения доста често се оказват изключително трудни за доказване и понякога даже се оказват отворени проблеми в математиката.\nНаучно изобретение, което бих искал да бъде създадено е телепортът, защото много мразя да пътувам...особено тези 12 км, които са от вкъщи до ИМИ-БАН и трябва да изминавам всяка сутрин, когато има контролно или подготовка. От вече съществуващите изобретения бих се спрял на електричеството, защото без него светът нямаше да може да се развие до такава степен като в момента. Нямам абсолютно никаква идея как би се развил светът след 50-100 години, единствено мисля, че ще е много различен, и нямам търпение да го видя...Живее ми се мамооо…\nКато бях малък исках да стана пожарникар. Спомням си колко забавно ми изглеждаше да се спускам по пилоните, по които пожарникарите се спускат, когато ги повикат. Сега съм сигурен единствено, че не искам да стана премиер.\nПрез свободното си време обичам да се разхождам с приятели или с кучето си. Обичам и да ходя на кино, като харесвам горе-долу всякакви филми освен тези на Marvel и DC. Докато съм сам, обичам да слушам качествена музика, а докато съм с приятели ми е приятно да слушам и популярна българска музика. Много е важно да си разпределяме времето, но честно казано аз като започна да решавам задачи, забравям за него и се отнасям. Затова бих казал, че по-скоро е важно да отделяме достатъчно време на приоритетите си, пък за всичко останало, колкото време намерим за добре.\nОценявам цялата работа, която Сдружението върши, наистина без вас много от нашите резултати по състезанията нямаше да са възможни. От името на всички състезатели по математика, които активно взимат участие в подготовките за международни състезания, бих искал да помоля, ако е възможно, тези подготовки да се провеждат в олимпийския център, както преди няколко години, а не в ИМИ-БАН, защото олимпийският център се намира на много по-достъпно място, има повече възможности за хранене по време на обедната почивка, а и освен това атмосферата там е някак по-приятна от тази в института.\nБих посъветвал младите олимпийци да се занимават с това, което им харесва, да не правят нищо на сила или само за да се класират на някое състезание, защото идеята на състезанията не е да се занимаваш с математика, за да печелиш медали, а да откриеш призванието си и да осъзнаеш, че математиката е изкуство, не по-малко изящно от всяко друго. И както хората не стават художници, за да печелят пари, така и ние не ставаме математици, за да печелим състезания. Постоянно ни се говори колко е важно да се представим добре на това или на онова състезание, но наистина има и по-важни неща и не трябва състезанията да се превръщат в самоцел. Ако правите всичко със сърце, резултатите сами ще дойдат. И да, наистина, решаването на много задачи е почти задължително, но ако това ви носи личностно удовлетворение и не го правите, защото трябва, нещата ще се наредят от самосебе си.\n3 онлайн научни източника на информация, които Кристиян препоръчва:\nЗа състезателите по математика много подходящи източници за самоподготовка са:\nМедалистът Светослав: "Откакто химията ме плени, не ме е пускала"\nСветослав Аначков е златен и сребърен медалист по химия. През 2014 година защитава докторска степен по теоретична химия във Факултета по Химия и Фармация на Софийския Университет. От 2015 година насам е главен асистент във ФХФ-СУ.\nПоследното състезание, на което участвах, беше през далечната 2005 година на 37-та Международна олимпиада по химия в Тайпе, Тайван, където завоювах сребърен медал. От 2016 година преминах към „тъмната страна“ – вече не съм участник, а член на Националната комисия за олимпиадата по химия и ООС.\nПо време на олимпиадата в Тайван за първи път посетих увеселителен парк и водните атракции (тип рафтинг) ми харесаха супер много. Този спомен беше споделен с участниците от Холандия, с които бяхме в една лодка, подскачаща по бързеите.\nПрез годините преди всичко се срещнах с много интересни хора по време на самите олимпиади, а и след това на сбирките на бившите олимпийци по природни науки. Също така, подготовката за олимпиадата ми донесе и много знания, които са ми полезни и до момента. Тук е интересно да отбележа, че олимпийските задачи биха затруднили даже докторантите в университети като Кеймбридж: „The International Chemistry Olympiad (IChO) brings together teams of the most talented pre-university chemists from around the world to compete in a gruelling competition that would challenge many graduate students“ (41st IChO, 2009, Cambridge, UK).\nНай-важните моменти от една подготовка според мен, са зараждането на страстта към науката и намирането на необходимата мотивация за успех. За да се случат, са необходими много добри и ентусиазирани учители; отлична материална база, за да се правят експерименти във всяко училище; лесен достъп до учебници и учебни материали; и, не на последно място, организиране на школи, където бивши олимпийци помагат на настоящите.\nТри думи, с които бих описал химията: Химията е магия. Тя е необятна, но пък подредена. Както химията, така и физиката, ме спечелиха с това, че обясняват явленията в света около нас. Плениха ме, когато се докоснах до тях за пръв път, а именно в 7 клас през 1999-2000 година. И очевидно след като ме е пленила, не ме е пускала. Занимавам се с нея до ден-днешен и не си представям да спра.\nАко трябва да избера едно любимо откритие в химията, това е откритието на молекулните машини. Те изглеждат като научна фантастика, но са напълно реални – отговорни са за мускулното съкращение (кинезин), за доставянето на енергия (АТФ синтаза) и т.н. За тяхното откритие беше присъдена и Нобеловата награда по химия за 2016 година. За мен химията е едно цяло, но ако трябва да избера раздел фаворит, избирам Физикохимия.\nАко можех да създадам каквото и да е изобретение, това би било устройство за телепортация. Много обичам да посещавам и разглеждам различни места по света, но пътуването до тях е често дълго и понякога мъчително. Освен това, ако има устройство за телепортация, човек може да живее, където пожелае, и да учи / работи даже на „другия край“ на света.\nВинаги отговорът на въпроса „Какъв искаш да станеш, като пораснеш голям?“ е бил еднакъв – учен. С възрастта се менеше само конкретната научна област: математика, физика, астрономия, химия и т.н. Важно е обаче да осъзнаем, че отделните научни области са силно свързани и можем само да спечелим, ако знаем по „малко“ във всяка от тях.\nКаква е формулата за щастие? Една (химична) смес, която носи щастие (буквално), е шоколадът. При похапване на шоколад отделяме ендорфини, които ни карат да се чувстваме щастливи, намаляват усещането за болка и стрес. В заключение, яжте шоколад не само по време на олимпиада.\nПрез свободното си време обичам да чета книги и да гледам фентъзи / научно-фантастични сериали. Когато времето позволява обичам да ходя по планини, да посещавам природни забележителности и да правя много любителски снимки.\nСега (даже докато пиша тези редове) съм във ФХФ-СУ. През предстоящата учебна година ще се занимавам с преподавателска дейност, научна работа по договори с международни компании и университети (Unilever, S.C. Johnson, ETHZ) и, разбира се, ще подготвям задачи за олимпиадата по химия.\n3 онлайн научни източника на информация, които Светослав препоръчва:\nhttp://sci-hub.tw/ - Последният сайт е много полезен за всички научни работници в България, тъй като там можем да намерим научни статии, които иначе са недостъпни. Издателствата, разбира се, правят опити да спрат достъпа до тези сайтове, но за сега поне опитите са неуспешни.


Дарил Хол и Джон оатес гей\nУау ловец за оцеляване на легион lvl 19 twink » BBC (Голям черен кур) »Зала Дарил и Джон оатес гей\nОт Дженифър Смит за Dailymail. Джон Оутс, сега на 68 години, беше на двадесетте си години, когато той и Дарил Хол сформираха своята група. Двойката спечели договор с Atlantic Records в и скоро оглави класациите. Той намери любов с модела на Форд Нанси Хънтър, когото той изтръгна от тълпата на концерт в Минеаполис и двойката се ожени, като си купи апартамент в Уест Вилидж на Манхатън и ферма в Кънектикът, след като се премести в Ню Йорк.\nДарил зала и гей Джон овес гей?\nбяха Дарил Хол и Джон овес гей? | Yahoo отговори\nРедакционният ни екип е посветен на намирането и разказването на повече за продуктите и сделките, които обичаме. Ако и вие ги обичате и решите да закупите чрез връзките по-долу, може да получим комисионна. Оутс, който вече е на 68 години, разкри в нов мемоар „Промяна на сезоните“, че е останал без пари след десетилетия на пищни разходи. Той стана известен през двайсетте си години, когато двамата с Дарил Хол спечелиха договор с Atlantic Records в. Те станаха домакински имена за хитове като "Possession Obsession" и "Sara Smile". Музикантът намери любовта на малко вероятно място - на концерт в Минеаполис. Нанси Хънтър, модел на Форд, присъства на шоуто и му хвана окото.\nДжон Оутс на раздяла и проваления му първи брак\nЧат или гнева, съдържание за възрастни, спам, обида на други членове, покажете повече. Увреждане на непълнолетни лица, насилие или заплахи, тормоз или нахлуване в личния живот, представяне или невярно представяне, измама или фишинг, покажете повече. Yahoo отговори. Дарил зала и гей Джон овес гей? Съобщете за злоупотреба.\nНе, те не са гей. Джон Оутс е женен и е в средата на развод в края на 80-те. Той се жени повторно и има син. Дарил Хол беше омъжена и разведена в много ранна възраст. Тогава той имаше дългогодишна приятелка на 30 години Сара Алън.\nЕтикети: Дарил + зала + и + Джон Оутс + + гей


Много награди за търновчетата от музикална школа „Елита“ - Болярски новини Много награди за търновчетата от музикална школа „Елита“ - Болярски новини\nВ гр. София от 21, 22 и 23 февруари се проведе VIII Национален конкурс”Път към славата”, който е под патронажа на д.ик.н. Янка Такева, Председател на Синдиката на българските учители, Със съдействието на Министерството на образованието и науката, Регионален инспекторат по образованието – гр.София, Дом на културата “Средец” София и Директор на конкурса: г-жа Снежана Полихронова – Кърнолска.\nВ конкурса участваха възпитаниците на Петя Василева към Музикална школа”Елита”, които бяха отличени сред 1600 участници тази година. Най – малката звездичка на школата 6 годишната Кристияна Иванова бе отличена с Диплом за Златен дебют на сцената на „Път към славата” и Лауреат с Трето място и сребърен медал при категория Инструменталисти с музикален инструмент Класическо пиано. Тя е ученичка в първи клас на ОУ”Бачо Киро”и изпълни две пиеси за пиано :” Кнехт Рупрехт” от Шуман и „Пинко розовата пантера” от Хенри Манчини. Преслава Кънчева в Раздел Поп, рок и джаз поп пеене завоюва Диплом – трето място и сребърен медал в Катерогия Мюзикъл и Песен от филм с руската песен „Кукушка”.\nЧетвъртокласничка в ОУ”П.Р. Славейков” Преслава освен наградите за пеене получи и покани за конкурси в Москва и Италия. Диплом и статуетка за трето място спечели Камерна вокална формация „Елита” в която участват Дария Василева, Елиза Дякова, Юлияна Гърбова, Йоана Гърбова и Никита Рачева в Категория българска песен. Репртоара с който се представиха акапелно включваше песните „Молитва” и „Блесна в нощта” две авторски песни на конпозитора Николай Пеев. Аделина Христова – третокласничка от ОУ „Бачо Киро” завоюва Диплом и Второ място в Категория Вокал Поп с песните „Повей ветре” (Паша Христова) и Били Джийн (Майкъл Джексън) с изключително сложна хореография. Музикална школа „Елита” стартира новата творческа година с отлично представяне в НК”Път към славата”\nTags: вокална формация, Музикална школа "Елита", награди\nПредишна статия Мила Милчева реди изящно думи и конци в журналистически текстове, и в уникални бродирани бижута\nСледваща статия Какво мете този човек в силния вятър?


ОПИТ ЗА УБИЙСТВО НА ДЕЛЯН ПЕЕВСКИ ! Въоръжиха го с Тежка Държавна Охрана! Бил Поръчан от Два Месеца!, съобщи Главният Секретар на МВР Георги Костов - Скандално\nРазполагаме с много точни данни, на базата на които можем да потвърдим, че се подготвя убийството на депутата Делян Пеевски, съобщи главния секретар на МВР Георги Костов.\nВъв витиевато изказване главният секретар Костов заяви, че са извършени разследващи мероприятия и е установено, че има заплаха за живота на депутата от ДПС и собственик на медии и друг бизнес.\nПроверяваното лице Пеевски отказало охрана, обаче от днес тя е факт. Как ще се осъществява и от колко души, е тайна.\nСпоред Костов, атентатът можело да се извърши по същия начин както този над Златко Баретата и Димата Руснака.\nТой помоли да не се спекулира със случилото се в общественото пространство. Но вече се носят какви ли не слухове. Особено след интервюто на Сашо Диков с Цветан Василев. Банкерът нарече Пеевски „финонсовият гуру на Доган“ и предостави списък с апетитни предприятия и фирми, които Доган искал да придобие чрез своя човек – Пеевски в парламента и политиката. А това са: „Булгартабак“, „Трансстрой“, 10 процента от „Виваком“ или левовата им равностойност, 30 процента от „Дунарит“ , 50 процента от зала „Универсиада“ , „Петрол“ АД и други апетитни хапки. Цветан Василев каза, че е готов да се подложи на детектор на лъжата и така да гарантира, че списъкът е верен и че Доган и Делян дори вече официално са сложили ръка на тези дружества. Както и, че именно Доган чрез Пеевски е източил 500 милиона лева от КТБ – пак по данни на Василев.\nКой е поръчал Пеевски? На практика всеки или никой!\nВ момента на мастития депутат и бизнесмен Пеевски му е най-лесно и удобно да се направи на жертва, коментират във форумите. Там припомнят, че той е собственик и на страшно печелившата верига „ЛаФка“, на Националната лотария, или поне на част от нея и още на куп печеливши златни мини, както и фаворит за изпълнението на много държавни поръчки.\nБорисов се усети навреме, че работата около Пеевски съвсем се размирисва – вече и с документни доказателства… И уж се дистанцира от лакея си, който го хвалеше от сутрин до вечер през медиите си. Така първата стъпка на Борисов за дистанциране от доскорошното си „момче за всичко“ Делян бе да отмени поръчките, чийто изпълнител се явява именно ДПС-депутата. Но този акт на практика не значи нищо, тъй като Пеевски пак може да кандидатства и печели държавни поръчки чрез подставени фирми.\nСега войната е между Партията на Местан – Ахмед Доган.\nКръгът „Капитал“ – Пеевски.\nПотиснатият български бизнес – октопода ДПС + ГЕРБ + РБ.\nА нищо чудно „огънят“, предвиден за Пеевски да е и „приятелски“.\nПък има и вероятност цялата тази информация да е просто дим без огън.\nВажното е да опазим Пеевски! От кого – той си знае!\nКой ще плаща – ние да му мислим!\n5 кометара за ОПИТ ЗА УБИЙСТВО НА ДЕЛЯН ПЕЕВСКИ ! Въоръжиха го с Тежка Държавна Охрана! Бил Поръчан от Два Месеца!, съобщи Главният Секретар на МВР Георги Костов\n23.02.2016 в 9:41\nАбе що го охраняват? Как куршум ще пробия толкова много сланина?\nКакво е направил за българия,че е толкова ценен?С него и без него!!!\n20.04.2016 в 22:33\nТова прасе да не би да се интересува от нас, простосмъртните, та и ние да го мислим? Ама, ха, ми да го трепят, нас какво ни интересува това?\nНина Найденова Отговор\n13.08.2016 в 21:02\nИ ТОВА АКО НЕ Е ИНСИНУАЦИЯ, ЛЪЖА, ЗА ДА СИ ПОДСИГУРИ СВИНЯТА ДЪРЖАВНА ОХРАНА! ЗАЩО ЛИ ГО ПАЗИ ТОЛКОВА ТАЗИ ВЛАСТ? КАКВИ ЛИ ТАЙНИ ЗА ПОЛИТИЦИТЕ ЗНАЕ СВИНЯТА? КОЙ СЕ СТРАХУВА ОТ ПЕЕВСКИ?\n13.07.2020 в 23:35\nе кога бе\nВашият отговор на пурко Отказ\nВъведете кода за проверка: * осем × = forty eight


Катрин Деньов – Един флирт е като едно хапче. Никой не може да предвиди точно страничните ефект – Magnifisonz\nюли 29 venezia\nЗвездата на френското и световно кино, музата на Ив Сен Лоран, фантастичната Катрин Деньов си остава един от вечните символи на красота.\nНамира признание главно с ролите си на дистанцирана и мистериозна красавица във филми като „Отблъскване“ (1965) и „Прекрасен ден“ (1967). Катрин Деньов печели националната филмова награда на Франция „Сезар“ за участието си в „Последното метро“ („The last metro“ – 1980), както и за ролята си в шедьовъра „Индокитай“ (1993), за която е номинирана и за „Оскар“ за най-добра актриса. Деньов участва и в седем англоезични филма, най-значимият от които е култовият „Гладът“ („The Hunger“ – 1983)). През 2008 г. тя участва в своя 100-тен филм – „Коледна приказка“ („Un conte de Noël“).\nМрази да я наричат „легенда”, обожава да посещава битпазари и да се занимава с градинарство. Никак не се връзва с наложения образ на велика актриса и еталон на красота, за който мнозина големи режисьори споделят, че с часове могат да снимат лицето й. Но Деньов, снимала се в над 120 филма и дала над 10 хиляди интервюта, е искрена в представата за себе си. Ценностите са вечни, когато са истински и отвътре.\n„Може да съм раздразнителна, нервна, понякога напрегната или стресирана, но никога отегчена.“\n„Любовта е страдание. Едната страна винаги обича повече.“\n„Най-добрият начин да запазите любовта на един мъж, е да не се жените за него.“\n„Възможностите често са неща, които не сте успели да забележите първия път.“\n„Сексът е голяма въпросителна. То е нещо, за което хората ще говорят вечно.“\n„Италианците мислят само за две неща; второто — това са спагетите.\n„Можеш да изразиш много неща, без да говориш.“\n„Един флирт е като едно хапче. Никой не може да предвиди точно страничните ефекти.”\n„Рекламирането на парфюми ми донесе повече слава, отколкото който и да е от филмите, в които съм се снимала.”\n„Винаги са ме смущавали и като актриса, и като зрител голите сцени.”\n„Искам да съм като Джордж Клуни. Не защото го намирам за плейбой, а защото прави интересни неща, които го забавляват.”\n„Да бъдеш актьор означава да бъдеш нечий инструмент.”\nКатрин Деньов е родена на 22 октомври 1943 година в Париж в семейството на актьорите Морис Дорлеаки Рене Симоно. Деньов дебютира едва на тринайсет във филма „Ученички“ („Les Collégiennes“ – 1957), където тя е представена като Катрин Дорлеак (Catherine Dorléac). По време на работата си в киното тя приема моминското име на майка си за своя фамилия – Деньов (Deneuve), и го използва с цел да се разграничи от по-възрастната си сестра, която гради кариера с бащиното си име.\nФилмът, който носи полпулярност на Катрин Деньов е мюзикълът на Жак Деми от 1964 г. – „Шербурските чадъри“, който я извежда до нови водещи роли в класическия съспенс на Роман Полански – „Отблъскване“ („Repulsion“ – 1965), във филма на Луис Бунюел – „Красавицата на деня“ (Belle de jour – 1967), и като буржоазна домакиня, която постига своето сексуално удовлетворение, работейки в Парижки бордей, отново във филм на Полански.\nАко мъжът е изписан красавец не е учудващо, че има много жени. А ако този красавец е и италианец, то той просто e длъжен да е сантиментален. За Катрин Деньов срещата им на снимачната площадка не е нищо особено. Просто работа и толкова, освен това сантименталността не е качеството, което я привлича у мъжете.\n„Това се случва само на другите„\nПо ирония на съдбата точно така се нарича филмът, който събира тази звездна двойка. И „това“ се случва именно с тях. Катрин току що се е разделила с режисьора Франсоа Трюфо, тя е хладна и затворена. Когато я вижда първи път Мастрояни си казва:“Още една професионална красавица!“. В този момент той също преживява раздялата си с актрисата Фей Дънауей, която го нарекла „мамино синче!“\nДо него винаги е имало силни жени, но не всяка е била готова да му роди дете. Като истински италианец, той несъзнателно търсел точно майката у жената, докато в крайна сметка не се жени за Флора – неговата единствена съпруга. Флора го обичала предано и предварително му простила всичките изневери. Самата тя била италианка и разбирала прекрасно, че е безполезно да се надява на верността му.\nМарчело споделял с нея любовните си тайна, винаги връщайки се при нея, за да лекува разбитото си сърце.\nКрасива блондинка французойка, в която целият свят бил влюбен след участието й в „Шербургските чадъри“, Катрин била въплъщение на чара и еталон за женственост. След трагичната гибел на сестра й в автомобилна катастрофа, най-много от всичко тя се страхувала да загуби близък човек. Гледайки тази безстрастна и малко отнесена жена ни е трудно да си представим, че тя е имала множество връзки.\nИ така, пролетта на 1970 г. на снимачната площадка на „Това се случва само на другите“. Тя е на 27, а той на 49. Мастрояни бил предупреден да не й задава въпроси за личния й живот, защото милата красавица, щяла да се превърне във фурия.\nВсичко се променило след един от епизодите. По сценарий Катрин и Марчело играели съпрузи, които загубили детето си. За да е убедителна играта, режисьорът Надин Трентинян оставила актьорите в полутъмна стая, почти без мебели, книги, списания и с много малко храна, в продължение на няколко дни. Останали насаме – мъж и жена. Когато принудителното заточение приключило и двамата излезли на светло, на всички им станало ясно , че изобщо не са имали нужда от книги, телефон или дори от храна.\nСлед края на снимките, тя заминала за Париж, а той за Рим. Всеки ден й се обаждал с любовни признания, измисляйки хиляди нежни имена. „Всеки ден купувах цветя, късах венчелистчетата и гадаех: Обича ме, не ме обича“, спомня си Мастрояни. Той иска да я вижда по-често и я моли да се премести при него в Рим. Катрин, обаче остава непреклонна и студена. Никога досега той не е срещал подобна жена и поведението й разпалва страстта му още повече. За първи път след 20 г. брак той пада на колене пред законната си съпруга и я моли за развод.\nСлед това заминава за Париж, Катрин все още не му обещава нищо, но всички забелязват, че тя е по-усмихната и още по-красива. Появяват се заедно на публични места. Щастливо време за двамата! На един от приемите, репортер ги пита кога най-после ще се оженят. Марчело решава, че часът е настъпил.\nНяколко дни по-късно с две каси шампанско, цветя и пръстен с огромен диамант, той отива при любимата си в дома им в Ница. На никоя от предишните си възблюбени той не е предлагал брак, дори затова се разделя с Фей Дънауей, тъй като тя искала да узаконят отношенията си. А сега той сам щял да предложи и повече от всичко на света искал да чуе:“Да!“\nВсичко, обаче, се случило съвсем по друг начин. След като изслушала всичките му признания, с безкрайно спокоен глас Катрин казала една единствена дума:“Не!“. След това събрала багажа си и заминала за Париж. Първото, което Марчело направил бил да се обади да Флора. Ридаейки той крещял :“Флора, тя ми отказа! Искам да умра!“ А отговорът бил:“Какво очакваше от тази въртиопашка? Събирай си нещата и се връщай в Рим!“\n„Кой ви каза, че съм щастлива?“\nЛекувайки раните си у дома при опрощаващата Флора, Мастрояни отново щурмува непрестъпната крепост на име Катрин. И ето, че през 1971 г. става ясно, че тя е бременна. На 28 май 1972 г. се ражда Киара-Шарлота Мастрояни. Това не е първото и единствено дете на Марчело, той имал доста включително и извънбрачни, но Киара е плод на неговата последна и най-прекрасна любов и най-желаното дете. Обезумелият от щастие баща раздавал шампанско на минувачите по улицата, крещейки: “Роди ми се дъщеря! Боготворя майката на това дете!“\nТой се надявал, че Катрин вече няма да му откаже, но тя изобщо не мислела да се съгласява. Мастрояни смятал, че детето ще ги свърже завинаги, според Катрин раждането на Киара изобщо не е повод да се омъжи. И така тя му отказва, точно по същия начин, по който отказва на Роже Вадим, от когото има син.\nТози втори отказ се превръща в сериозен удар за Марчело. Отношенията им се влошават и историята им завършва там, където е започнала – на снимачната площадка. Когато Киара навършила годинка Катрин все така спокойна му казала, че отношенията им са изчерпани. Всичко било свършено.\nТя заминала за Париж, Марчело се върнал при Флора. Катрин никога не му пречела да вижда дъщеря им, която бащата обичал безумно. Но мечтата му – да живее с любимата си – така и не се сбъднала.\nМарчело Мастрояни умира на 19 декември 1996 г. в ръцете на Катрин и Киара. Сигурно той е възприел това като последния подарък от Съдбата, а не като ирония.\nДнес Катрин Деньов живее сама. За себе си тя казва:“Винаги съм си тръгвала първа, дори от великите…Мъжете никога не ми простиха това, че ги оставях в най-бурния момент от връзката ни. Може би не се досещаха, че така се спасявах от нетърпима болка. Днес децата са моята радост… Кой ви каза, че съм щастлива? Изобщо не съм. Бях щастлива преди 40 години, когато се снимах в „Шербургските чадъри“ . Сега просто обичам живота. Знаете ли – щастието е привилегия на младостта.“\nМахатма Ганди – Най-добрият начин да намериш себе си, е да изгубиш себе си в служба на другите\nНапусна ни Бернардо Бертолучи, един от титаните на европейското кино\nПабло Пикасо и неговите любови – „Жените са машини за страдание“\nАнгел Кънчев – един български герой, погубен в разцвета на младостта


Admin 09/09/2020 17:17 Бизнес 0\nБъдещата Индустриална зона на Благоевград по всичко личи, че ще се окаже поредният препъникамък за кмета Румен Томов. В типичния си стил той публикува дълъг обяснителен пост за буксуването на проекта, без да осъзнава, че вината е негова. Той побърза да прехвърли отговорността за това на съветниците, и на „бизнесмените, мълчали с години за всички безобразия, които се случваха, и допуснали Благоевград да се превърне в индустриална пустиня с бездействието си”. Разбира се, в поста няма нито дума за собствената отговорност на Р. Томов и неговата ангажираност като бизнесмен допреди само 1 година по същия казус.\nКомисиите по икономика и по ТСУ в местния парламент отрязаха намерението на кмета да прави промени в Общия устройствен план за създаването на Индустриална зона между селата Зелен дол и Мощанец. Причината за това е самото искане на управника, което е за създаване на Смесена многофункционална зона в района, в която да съжителстват жилища и предприятия. Благоевград вече има горчив опит с подобно смесване в квартал „Струмско”, където многократно хората се оплакват от шум, мръсен въздух и унищожена инфраструктура заради действащите там производствени цехове.\n„Нямаме нищо против самата идея за този проект. Но няма да допуснем подобно нещо, тъй като имаме горчив опит с подобни Смесени зони. Ако ще правим Индиструална зона, то трябва целият терен да е отреден единствено и само за производствена зона”, категорични са съветниците. Другият основен мотив за решението им е, че в този район общинската земя е много малко, тя не е повече от 20 декара. Намеренията на сегашното кметско ръководство е да изкупи десетки частни терени на пазарни цени от собствениците им. Не се знае откъде Общината ще задели такъв сериозен финансов ресурс при непрекъснатите оплаквания, че хазната е празната и едва се свъзрват двата края.\nПредложението на Румен Томов не е ново, не е и рентабилно, то трудно може да се изпълни. Защото само на един частен имот понякога има десетки наследници, което прави почти невъзможно да се стигне до сделка. Само преди година бе подписан Меморандум между Община Благоевград и Национална компания "Индустриални зони" за изграждане бизнес парк върху 115 декара общински терен, който се намира близо до първокласен път Е-79, при бившите черешарници. Вярно е, че този договор е пожелателен, но ако Общината продължи партньорството си с НК „Индустриални зони”, то държавата може да финансира изграждането на необходимата инфраструктура на целия терен.\nДо момента Румен Томов не е обяснил защо не иска да продължи този проект, а реши да строи Индустриална зона на съвсем различно място. Така или иначе собственото му предложение е стопирано още на ниво комисии в Общинския съвет, което е ясен знак, че трудно ще мине като решение на сесия на местния парламент. Още повече, че на последните заседания се вижда ясно, че градоначалникът все по-трудно намира подкрепа сред общинските съветници.\nВ същото време община Симитли действа с размах по създаването на втора Индустриална зона. В интервю пред Радио Фоку-Пирин кметът Апостол Апостолов уверява, че до два месеца ще започне реалното изграждане на новия бизнес парк.\nОтпускат над 4 млн. лв. на Общините за развитие на образованието\nТри игрища за учениците, ремонти на кметство и улици променят облика на Добринище


Еврокомисар Таяни: България е активен фактор в борбата срещу фалшификатите - Новини от ЕС - Дневник\n18:37, 24 сеп 13 , 2174\nБългария е страна, която активно работи в борбата срещу фалшификатите. През 2011 г. българските органи са задържали 28% от всички такива стоки, спрени по границите на Европейския съюз, заяви еврокомисарят по промишлеността и предприемачеството Антонио Таяни по време на посещение в София.\nТой припомни, че според данни на ООН всяка година обемът на търговията с фалшифицирани стоки е над 200 милиарда евро – обем, който е сравним с търговията с наркотици. Таяни подчерта, че фалшивите стоки са в нелоялна конкуренция с истинските продукти, създават сериозен риск за границите на печалба на европейските дружества и тяхното оцеляване и застрашават много работни места.\nФалшификаторите избягват плащането на данъци и мита, като съкращават държавните приходи и прехвърлят сметката на европейските данъкоплатци. Освен че вредят на националните ни дружества, фалшивите стоки може да застрашат здравето на потребителите, защото тяхното производство не се регулира от законодателството на ЕС, коментира той.\nПредставяйки кампанията на Европейската комисия "Не на фалшификатите в ЕС", Таяни подчерта, че действията, които извършват полицейските органи, не са достатъчни. "Необходимо е да се увеличи чувствителността на хората", допълни еврокомисарят.\nТаяни, който говори на конференцията"Европейски перспективи и предизвикателства пред икономиката и строителството в контекста на новия програмен период 2014-2020 г.", подчерта още, че строителството е сред шестте сектора, които са ключови за изграждането на новата индустриална политика на ЕС.\nПо думите му планът за строителството на Еврокомисията се състои от пет основни стълба – да се поощрят инвестициите за подобряване на енергийната ефективност, да се подобри квалификацията на работещите в сектора, да се изградят устойчива система чрез ефективно използване на ресурсите, да се развие истински вътрешен пазар и да се насърчават конкурентните позиции на предприятията. Той посочи, че се работи и за достъпа до дългосрочното финансиране чрез европейски фондове.\nБългария трябва да повиши производителността си\n"Утре Европейската комисия ще разгледа два доклада - по конкурентоспособността на всяка държава и за цялата индустрия. Очевидно е развитието на България в тези области. Но трябва да се повиши производителността", заяви той. По думите му трябва да се работи срещу корупцията, както и за обновяване на компаниите. Трябва да се използват фондовете през следващия програмен период и по-специално за иновации, обяви Таяни.\nТой призова българското правителство да финализира споразумението с Еврокомисията за следващия програмен период, за да се възползва от финансирането от ЕС за периода 2014-2020 г. Според него за да се повиши конкурентоспособността бюджетите трябва да са балансирани, но и да се върви към растеж с подобряване на индустриалния сектор.\n"Жертвите могат да се окажат излишни, ако не вдигнем на крака индустриалния сектор, който може да е и двигателят за излизане от кризата", подчерта еврокомисарят.\nШвейцария остава най-конкурентната икономика в света\nРейтинг: 664 18:46, 24 сеп 13 Неутрално\nЕто, можело значи и да ни похвалят. Хайде да се съсредоточат повече върху това.\nРейтинг: 974 18:54, 24 сеп 13 Неутрално\nБи трябвало след като сме най-добрите фалшификатори да сме добри и в борбата срещу тях.\nРейтинг: 752 19:06, 24 сеп 13 Весело\nЕсплоатираме ги жестоко фалшификатите...\nРейтинг: 487 19:16, 24 сеп 13 Неутрално\nГосподин Таяни, забравяте че 23 години правителствата ни са фаливи.А и още 45 години преди "демократичните".\nРейтинг: 4337 19:31, 24 сеп 13 Неутрално\nЗвучи окуражително,но се съмнявам ,че това е просто форма на куртоазия!\nРейтинг: 616 19:48, 24 сеп 13 Любопитно\nЕеее, доживяхме.... да ни похвалят за нещо !\nРейтинг: 438 20:06, 24 сеп 13 Неутрално\nА къде е статистиката колко от общия обем се хваща?\nКакви са конкретните мерки с нелоялната търговия по интернет, коя администрация се занимава, какви са резултатите?\nРейтинг: 1729 22:48, 24 сеп 13 Весело\nТози да не се е объркал нещо?\nРейтинг: 1280 22:58, 24 сеп 13 Неутрално\nТой дори не допуска, че стоката на Чайна Шипинг, не се пипа, а в екарисажите се гори непродадените дрехи втора употреба. Нека си направи експеримент, дали може да вкара нещо фалшиво в България, и да види кой ще го спре. Стига се пак до въпроса: "Кой"?\nРейтинг: 838 06:10, 25 сеп 13 Неутрално\nТова добре, ама много Бг законни оригинали са фалшиви!\nРейтинг: 672 06:23, 25 сеп 13 Неутрално\nАма, наистина? А, произведените у нас? Някой знае ли дали има и в какви обеми? Каква част от тях стига до пазара? А, на вън?\n08:21, 25 сеп 13\nРейтинг: 1292 09:20, 25 сеп 13 Неутрално\nЕеее, доживяхме.... да ни похвалят за нещо !"\n-Вързал си се-той се шегува човека-прекрасно,нали?


Спечелете безплатни завъртания в битката на ротативки в bet365 - Rotativki.Online\nОт четвъртък до неделя може да гласувате за любимата си ротативка в bet365 казино, като в края на промоцията им, ротативката с най-много гласове ще бъде победител, a всички които са гласували за печелившата ротативка, ще спечелят дял от 5.000 Безплатни Завъртания. В случай на равенство, наградният фонд ще се раздели между всички класирали се играчи. Нека битката на ротативките започне!\nКак да се включите ли – заложете 100 лв или повече на предпочитаната от Вас ротативка в bet365 казино между 00:00 GMT на 31 Октомври до 23:59 GMT на 3 Ноември, 2019., за да регистрирате Вашия избор. До края на тази седмица може да гласувате само за следните две слот игри на Playtech – Age of the Gods: Goddess of Wisdom и Age of the Gods: Prince of Olympus.\nЕто и най – важните правила и условия на промоцията на bet365 – Битка на Ротативки\nПромоцията продължава от 00:00 GMT в Четвъртък, 31 Октомври до 23:59 GMT в Неделя, 3 Ноември, 2019.\nЗа да гласувате, заложете 100 лв или повече на ротативката Age of the Gods: Goddess of Wisdom и Age of the Gods: Prince of Olympus по време на промоционалния период. Може да гласувате само по един път за всяка от ротативките.\nВ края на промоцията, ротативката, получила повече гласове, ще донесе на гласувалите за нея равен дял от 5.000 безплатни завъртания. Всички класирали се играчи си гарантират минимум 10 безплатни завъртания.\nБезплатните Завъртания ще Ви бъдат кредитирани в рамките на 48 часа след края на промоционалния период и ще са достъпни само на определени игри. За списък с квалифициращите игри, вижте Всички Условия и Правила по-долу.\nЗа да изискате Вашите Безплатни Завъртания, трябва да отворите квалифицираща игра и да натиснете на Приеми. Веднъж изискани, Вашите Безплатни Завъртания са валидни за 30 дни, след което неизползваните Безплатни Завъртания ще бъдат премахнати, заедно с натрупаните печалби.\nБезплатните завъртания може да се играят на следните ротативки в bet365 Казино: Gem Heat, Sacred Stones, Age of the Gods, Pink Panther, Pharaoh’s Treasure Deluxe и Stars Awakening.\nЩе се включите ли в битката на ротативки в bet365


КАЧЕСТВАТА НА ДОБРИЯ НАСТОЙНИК - propovedi.org\nХристиянското настойничеството също е свързано с работа и служение. За него не се изисква диплома, но за да бъде един настойник добър, той несъмнено трябва да притежава определени качества. В Новия Завет намираме три качества, които трябва да притежава Божия настойник: верност, непорочност и мъдрост.\nПървото и най-важно качество на добрия настойник е верност. В Притчи 20:6 се казва:\nАко питаме сега в тази зала: „Има ли някой неверен човек тук?” Едва ли ще видим някоя ръка. Ако помолим верните да си вдигнат ръцете, ще видим гора от ръце. В действителност, обаче, нашата верност не проличава дотогава, докато не получим възможност да бъдем неверни.\nНастойникът е човек, който се радва на упование и доверие от страна на собственика. И поради това, от него се очаква той да оправдае доверието, което му се оказва, т.е., да бъде лоялен и верен. Верният настойник внимателно изпълнява всички свои отговорности и усърдно защитава интересите на своя господар. Неверният настойник, обратно, мисли само за своето добруване, и не зачита, а напротив, злоупотребява със имота на собственика – с други думи, той го „разпилява” (Лука 16:1).\nВсеки от нас е настойник на Божията собственост. И това, което Бог изисква от нас е да бъдем верни. „Верност” това е основното качество и изискване към добрия настойник. В 1 Коринтяни 4:1-2 ап. Павел казва:\n1 Така всеки човек да ни счита за Христови служители и настойници на Божиите тайни. 2 При туй, което тук се изисква от настойниците е, всеки да се намери верен.\nЗабележете, това, което се изисква от настойниците е всеки да се намери какъв? „Всеки да се намери верен.”!\nБог очаква от нас не само да бъдем верни, но и да бъдем верни в малкото. В Лука 16:10 Господ Исус каза:\n10 Верният в най-малкото и в многото е верен, а неверният в най-малкото и в многото е неверен. 11 И тъй, ако в неправедното богатство не бяхте верни, кой ще ви повери истинското богатство?\n„Неправедното богатство” за което става дума тук е мамон – парите и другите материални неща. Те са наречени така, защото хората в този свят ги използват за постигането на цели които не прославят Бога.\n„Чуждото” е всичко, което имаме, всичко, което ни е дадено от Бога и което Му принадлежи – пари, време таланти.\nХристиянинът не може да бъде верен и на парите и на Бога. Не може да бъде едновременно материалист и идеалист. За да бъдем добри духовни настойници, ние трябва да бъдем свободни от служението си на „мамона”.\nНепорочността може да бъде определена също като честност, цялостност или интегритет – нравствена чистота и завършеност на характера. В 1 Солунци 5:23 ап. Павел се моли:\nВ Тит 1:7 четем, че епископът като настойник на Божията работа трябва да бъде „непорочен”.\n7 Защото епископът трябва да бъде непорочен, като Божий настойник…\nТова означава, че като управител или мениджър на Божиите ресурси и блага, неговото поведение трябва да бъде безупречно. Той трябва да живее по такъв начин, че никой да не може да намери нищо за което да се хвани в опитите си да го дискредитира. В Тит 2:7-8 се казва:\n7 Във всичко показвай себе си пример на добри дела; в поучението си показвай искреност, сериозност, 8 здраво и неукорно говорене, за да се засрами противникът, като няма какво лошо да каже за нас.\nПонякога хората могат да си изградят едно лошо мнение за собственика, поради това, че той има лош настойник, понеже те си имат вземане-даване с само с настойника и не познават собственика. Собственикът може да бъде добър и щедър човек, а ностойникът може да е груб и свидлив. Например, какво щеше да си помисли Рут за Вооз, ако неговия настойник не й беше позволил да събира плодове в неговата нива? Но настойникът на жетварите се отнесе към нея добре, така како би направил и Вооз. И когато Вооз дойде за да нагледа жетварите си и да види как върви жетвата, той забеляза Рут, че събираше снопове подир жетварите (Рут 2:5-7).\n5 Тогава Вооз рече на слугата си, настойника на жетварите: Чия е тая млада жена? 6 И слугата, настойникът на жетварите, рече в отговор: Тая млада жена е моавката, която се върна с Ноемин от Моавската земя; 7 и тя рече: Да бера, моля, класове, и да събера нещо между снопите подир жетварите. И тъй тя дойде та стоя от сутринта до сега, само че си почина малко в къщи.\nКакво щяха да си помислят хората за Исус, ако той не беше смъмрил учениците си за тяхната грубост и нетактичност към малките? В Марко 10:13-16 четем:\n13 Тогава доведоха при Него дечица, за да се докосне до тях; а учениците ги смъмриха, 14 Но Исус като видя това, възнегодува и рече им: Оставете дечицата да дойдат при Мене; не ги възпирайте, защото на такива е Божието царство. 15 Истина ви казвам: Който не приеме Божието царство като детенце, той никак няма да влезе в него. 16 Прегърна ги и ги благослови като положи ръцете Си на тях.\nВиждате ли, ние сме настойници на благовестието, Божии настойници сме. Затова и имаме отговорността и привилегията да определяме имиджа на Бога в очите на хората. Те съдят за Бог и за църквата по нас. Затова и в Римляни 2:17-24 ап. Павел казва на юдеите, които се считаха за праведни:\n17 Но ако ти се наричаш юдеин, облягаш се на закон, хвалиш се с Бога, 18 знаеш Неговата воля, и разсъждаваш между различни мнения, понеже се учиш от закона; 19 ако при това си уверен в себе си, че си водител на слепите, светлина на тия, които са в тъмнина, 20 наставник на простите, учител на младенците, понеже имаш в закона олицетворение на знанието и на истината,\nТези думи до голяма степен се отнасят и за нас, християните. И особено за онези, които се считат за „стари вярващи”. Ние се гордеем с истината, която сме научили. Считаме се за фар на благочестие, който свети в мрака на безбожието. Но дали нашите претенции отговарят на поведението ни?\n21 тогава ти, който учиш другиго, учиш ли себе си? Ти, който проповядваш да не крадат, крадеш ли? 22 Ти, който казваш да не прелюбодействуват, прелюбодействуваш ли? Ти който се гнусиш от идолите, светотатствуваш ли? 23 Ти, който се хвалиш със закона, опозоряваш ли Бога като престъпваш закона? 24 Питам това, защото според както е писано, поради вас се хули Божието име между езичниците.\n„Поради вас се хули Божието име между езичниците!” Нека Бог да ни опази – да не ставаме причина, някой да се отврати от Бога като гледа нас, които се считаме за Негови последователи. Наистина, нашата отговорност е голяма!\nОт друга страна, ако хората видят добрите неща, които ние прави като Божии настойници, може би ще бъдат по склонни да отдадат хваление на Небесния Собственик на всичко. В Матей 5:16 Исус каза:\n13 Вие сте солта на земята. Но ако солта обезсолее, с какво ще се осоли? Тя вече за нищо не струва, освен да се изхвърли вън и да се тъпче от хората. 14 Вие сте виделината на света. Град поставен на хълм не може да се укрие. 15 И когато запалят светило, не го турят под шиника, а на светилника, и то свети на всички, които са в къщи. 16 Също така нека свети вашата виделина пред човеците, за да виждат добрите ви дела, и да прославят вашия Отец, Който е на небесата.\nАко верността характеризира правилното поведение на настойника по отношение на господаря му, то непорочността определя правилното отношение на настойника по отношение на другите хора. Имайки в предвид тези две качества, настойникът може както да печели благоволението и на Бога и на хората. Когато Исус растеше, той правеше точно това (Лука 2:52):\nЗабележете, не само пред Бога, но „пред Бога и човеците”. За Бог е важно това, което правим да бъде добро не само пред него, но и пред хората. Във 2 Коринтяни ап. Павел споделя, че като настойник на средствата, събрани за подпомагане на ерусалимската църква, той и колегите му са се грижели за едно честно и точно изразходване на средствата – по начин, който е честен не само пред Бога, но и пред хората (2 Коринтяни 8:20-21).\n20 като избягваме това, – някой да ни упрекне относно тоя щедър подарък, който е поверен на нашето служение; 21 понеже се грижим за това, което е честно, не само пред Господа, но и пред човеците.\nЕто какво прави добрия настойник – грижи се за това, което е честно – честно „не само пред Господа, но и пред човеците”. Той е верен на Господа и непорочен пред човеците.\nЗа да бъде даден настойник добър, за него е от съществена важност той да притежава не само вярност и непорочност, но и мъдрост.\nЕдин мъдър настойник ще извлече максимална печалба от ресурсите с които разполага, ще избегне загубите, ще разпредели благата така, че нуждите да бъдат посрещнати, ще води добро счетоводство и ще се възползва максимално от предоставените му възможности. По този начин той ще защитава по най-добър начин интересите на господаря си.\nВярно е, че човек се нуждае от известни познания по икономика за да бъде добър управител. Въпреки това мъдростта не е нещо, което можеш да придобиеш като ходиш на курс. Чрез образование човек може да натрупа знание, но мъдростта идва от Бога. Не съм чул някой да е получил диплома за „мъдър човек”. Но християнинът-настойник може да получи мъдрост от най-мъдрия от всички мъдреци – самия Бог. В Яков 1:5 се казва:\nМъдростта, която вярващият ще получи от Бога за да изпълнява по-добре настойничеството си със сигурност ще му помогне в работата и служението му. (Той, обаче, все пак ще трябва да може да чува Божия глас!)\nЙосиф е забележителен пример на мъдър настойник, който беше образован в Божието училище. Той благоуспяваше във всичко, което вършеше – първо като настоятел в дома на Петефрий (Битие 39:2-4), после като затворник (Битие 39:20-23), и накрая като наместник на Фараона (Битие 41:38-41). Неговото управление беше толкова добро, че то спаси Египет и голяма част от тогавашния свят от гладна смърт (Битие 41:57).\n2 И Господ беше с Иосифа, и той благоуспяваше и се намираше в дома на господаря си египтянина. 3 И като видя господарят му, че Господ бе с него, и че Господ прави да успява в ръката му всичко, което вършеше, 4 Иосиф придоби благоволение пред очите му и му служеше; и той го постави настоятел на дома си, като предаде в ръката му всичко, което имаше.\n20 И господарят му взе Иосифа и го хвърли в крепостната тъмница, в мястото гдето бяха запирани царските затворници; и той остана там в крепостната тъмница. 21 Но Господ беше с Иосифа и показваше благост към него и му даде благоволение пред очите на тъмничния началник. 22 Тъй че тъмничният началник предаде на Иосифовата ръка всичките затворници, които бяха в крепостната тъмница; и за всичко що се вършеше там, той беше разпоредник. 23 Тъмничният началник не нагледваше нищо от онова, което бе в ръката на Иосифа; защото Господ беше с него и Господ правеше да благоуспява всичко, каквото той вършеше.\n38 И Фараон каза на слугите си: Можем ли да намерим човек, като тоя, в когото има Божия Дух? 39 Тогава Фараон каза на Иосифа: Понеже Бог ти откри всичко това, няма никой толкова умен и мъдър, колкото си ти. 40 Ти ще бъдеш над дома ми, и всичките ми люде ще слушат твоите думи; само с престола аз ще бъда по-горен от тебе. 41 Фараон още каза на Иосифа: Виж, поставям те над цялата Египетска земя.\n57 И от всички страни дохождаха в Египет при Иосифа да купят жито, понеже гладът се усилваше по цялата земя.\nНаистина, велик настойник беше този Йосиф. Той притежаваше и трите качества на добрия настойник – верност, непорочност и мъдрост. Мъдростта му се изразяваше в това, че знаеше как да оперира най-добре с благата, които има на разположение.\nВ Новия Завет четем, че Исус нарече „благоразумен” оня настойник, който дава на време определената храна на домочадието на господаря си (Лука 12:42-44).\n42 Господ каза: Кой е, прочее, онзи верен и благоразумен настойник, когото господарят му ще постави над домочадието си, да им дава на време определената храна? 43 Блажен онзи слуга, чиито господар, когато си дойде, го намери, че прави така. 44 Истина ви казвам, че ще го постави над целия си имот.\nБог очаква от нас да бъдем мъдри настойници на благата, които Той ни е поверил.\nИ тук е важно да отбележим, че като вярващи ние трябва да имаме една по-далечна и по-дълбока перспектива по отношение на живота и инвестициите си. Нека да не бъдем като онзи глупав богаташ, който знаеше как да управлява маловажните и временни неща, а беше небрежен по отношение на нещата, които имат вечна стойност (Лука 12:15-21)!\n15 И каза им: Внимавайте и пазете се от всяко користолюбие; защото животът на човека не се състои в изобилието на имота му. 16 И каза им притча, като рече: Нивите на един богаташ родиха много плод. 17 И той размишляваше в себе си, думайки: Какво да правя? защото нямам где да събера плодовете си. 18 И рече: Ето какво ще направя: ще съборя житниците си и ще построя по-големи, и там ще събера всичките си жита и благата си. 19 И ще река на душата си: Душо, имаш много блага натрупани за много години; успокой се, яж, пий, весели се. 20 А Бог му рече: Глупецо! тая нощ ще ти изискат душата; а това което си приготвил, чие ще бъде? 21 Така става с този, който събира имот за себе си, и не богатее в Бога.\nДа не събираме имот за себе си, а да богатеем в Бога! Това казва и ап. Павел в 1 Тимотей 6:17-19.\nВ Лука 16:1-9 Исус разказа притчата за неверния настойник (Лука 16:1-9). В нея се казва, че „господарят му похвалил неверния настойник за гдето остроумно постъпил”. В какво се изразяваше неговото „остроумие”? В това, че разбирайки че ще бъде уволнен, той използва позицията си за да си спечели приятели, които да му останат верни в бъдещето. Тази притча не насърчава нечестието, а предвидливостта. Тя не ни учи да бъдем неверни като хората в този свят, а да бъдем прозорливи като тях! Постъпката на настойника наистина е несправедлива, но тя показва мъдрост и благоразумие. Неверният настойник поглежда в бъдещето и предприема стъпки, за да се подсигури. Бъдещето на едно божие дете не е на земята, а в Божието царство. Така както настойникът предприема стъпки, за да си подсигури приятели за времето когато ще бъде безработен, така и християнинът трябва да използва имуществото над което е настойник по такъв начин, че да си подсигури приятелско обкръжение от спасени души в небето.\nВерност, непорочност, и мъдрост – това са качествата на добрия настойник. Нека Бог да ни помогне да ги развиваме в себе си, и да не се посрамим като Божии настойници над благата и дарбите над които Той, Собственикът на всичко ни е поставил.\nКатегории: Даване, Н. МАНУСКРИПТТагове: ДАВАНЕ, ДОБЪР, НАСТОЙНИК, НАСТОЙНИЧЕСТВО\nПредишен пост: БИБЛЕЙСКИ ПРИМЕРИ ЗА НАСТОЙНИЧЕСТВО\nСледващ пост: ДЛЪЖНОСТНАТА ХАРАКТЕРИСТИКА НА НАСТОЙНИКА


Водещ активист на "жълтите жилетки" глобен за организиране на неразрешени протести - Mediapool.bg\n15:26 | 29 март 2019 | 2 коментара\nЕдин от най-известните протестиращи от френските "жълти жилетки" беше осъден за организиране на две демонстрации, без да е уведомил предварително за тях властите, съобщиха френски медии, цитирани от ДПА в петък.\nЕрик Друе, един от основателите на движението, получи глоба в размер на 2000 евро, посочват общественото радио "Франсенфо" и други медии.\nСпоред френското законодателство протестите трябва да се обявяват предварително пред властите, които при определени обстоятелства могат да ги забраняват.\nПротестното движение започна през ноември като съпротива срещу планирани увеличения на акцизите на горивата, но оттогава прераснаха в по-широки искания в областта на данъците, заплащането и пряката демокрация.\nПротестиращите никога не са припознавали някакви конкретни лидери или организация и често отказват да уведомяват предварително за протестните си намерения.\nТози подход изглежда се оказа един от факторите за честите сблъсъци с полицията, при които имаше хиляди ранени и арестувани.\nПрисъдата срещу Друе беше произнесена на фона на строгите мерки на правителството на президента Еманюел Макрон, което беше ядосано от сцените на грабежи и хаос при протестите на "Шанз Елизе" по-рано този месец.\nМиналата събота бяха забранени протестите на "Шанз Елизе" и в някои райони на Бордо, Тулуза и Ница, където възрастен демонстрант беше тежко ранен при разпръскване от полицията на протестиращите.\nВ сряда министърът на вътрешните работи Кристоф Кастанер заяви, че е наредил на полицията в Париж да отхвърли искане за протестна демонстрация на "Шанз Елизе" тази събота, и определи искането като "провокация за още насилие".\nДруе, чийто адвокат каза, че ще обжалва днешната присъда, ще се яви на дело през юни по обвинения в притежание на палка и участие в събиране с цел насилие и вандализъм.